Im Hausa håd ma si aa neiche Vokalhüifszeichn ausdenkd; weu's åwa ka åigemein güitige Schreibweis gibt, findt ma aa bei mãnche Laute untaschiadliche Schreibvariantn. Mãnche Variantn brauchn kane neichn Zeichn, ãndare vawendn de Zeichn  ٻ ‎ fia's  ɓ  und  ڟ ‎ fia's ts, de's im Arabischn ned gibt Im Bosnischn san a dsch und a n, nåch dem a j gsprochn wiad, mid am klan Lambda drüwa makiad woan, a l hingeng mid am klan V. Beim tsch woa's umgekeahd: Då håd ma in Laud dãun mid am Lambda makiad, wãun nåchhea ka j kimmd. Zwoa Zeichn aus'm weißrussisch-arabischn Alphabet san im Unicode ned voahãndn: Des san a Dal und a Sad, jeweus mid drei Punktal drunta.